Suviural'sk

Suviural'sk  () om Venäman lidn Čeläbinskan agjan keskuzpalan suves. Se om Suviural'skan lidnümbrikon administrativine keskuz (vspäi 2005).

 Istorii 
Eländpunktan aluz om pandud vl 1948 sauvomha da holitamha Suviural'skan GRES:ad. Augotihe kuti Suviural'skii-radnikžilo vides..kümnes kilometras päivlaskmha kozakoiden Nižneuvel'skai-stanicaspäi (nüg. Uvel'skii-žilo, aluz vl 1745). Suviural'skii oli lidnanvuiččeks žiloks vspäi 1950, sai lidnan statusad vl 1963.

Suviural'sk šingotase GRES:an elektrusen pästandal (radab londuseližel gazal i bural hilel paloin), kvarcan kristalliden tegimel, porcellanastjoiden i erazvuiččiden elektroizolätoridenSuviural'skan armaturižizolätorižen tegimen sait (aiz.ru).   tegimil, sömtegimištol (maidtegim, leibän edheotand), sauvondmaterialiden edheotandoil (metalližkonstrukcijad i niiden cinkuind), avtoližavedamiden tegimel.

 Geografijan andmused 
Lidn sijadase Uvel'k-jogen hural randal ( 234 km pitte, Tobolan hurapol'ne bassein) läz täuzin, 238 m ü.m.t. keskmäižel korktusel. Suviural'skan vezivaradim (17,2 km²) om saudud jogel ani pohjoižhe-lodeheze lidnaspäi vl 1952.

Suviural'sk om ümbärtud Uvel'skijan rajonan territorijal. Matkad Čeläbinskhasai om 80 km pohjoižhe orhal, 87 km avtotel vai raudtel. Lähembaižed lidnad oma Troick 44 km suvhe-suvipäivnouzmha orhal, 49 km avtotedme vai raudtedme, Plast 31 km päivlaskmha orhal vai 35 km avtotedme, i Jemanželinsk 35 km pohjoižhe orhal, 40 km avtotedme vai raudtedme.

Suviural'sk-raudtestancii om seičemekilometrižen sarakon «Čeläbinsk — Troick»-keskustaspäi lopstancijaks. Se radab vspäi 1963, ezilidnelektrojonused ajoiba vhesai 2015, om vaiše jüguiden täht nügüd'. «Čeläbinsk — Troick»-avtote om lidnan päivnouzmaižeks röunaks.

Klimat om ven kontinentaline. Voden keskmäine lämuz om +2,9 C°. Paneb sadegid 436 mm vodes keskmäras. Mahuz kül'mehtub 110..150 sm süvüdehesai, soravil tal'vil lumen vajagudenke — 170..250 santimetrhasai.

 Tobmuz 
Letägino-žilo (151 rist. vl 2017) mülüb lidnümbrikho Suviural'skan ližaks. Lidnümbrikon pind — 110,57 km².

Lidnümbrikon tobmuden pämez' om sen Administracijan pämez'. Edeline Administracijan pämez' om Aleksandr Lazarev (kül'mku 2015 — sügüz'ku 2020). Lidnümbrikon Deputatoiden suiman ezimez' om Danil Belä vn 2020 sügüz'kuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 37 877 ristitud, lidnümbrikon — 38 030 ristitud, vn 2021 lidnan — 37 478 ristitud. Kaik 37 801 eläjad oli lidnas i 37 952 eläjad kaikes lidnümbrikos vl 2017. Kaikiš suremb lidnan ristitišt oli 40..41 tuhad eläjid vll 1989−2001 (41 700 rist. vl 1992).

Rahvahad (2010): venälaižed — 93,4 %, ukrainalaižed — 2,1 %, totarlaižed — 1,3 %, toižed rahvahad — 3,2 %.

Ortodoksižen hristanuskondan nell' jumalanpertidSuviural'skan pühäpertid sobory.ru-saital.  oma saudud lidnas vspäi 1993. Protestantizman kaks' pühäpertid oma letud: evangelistoiden Uz' Zavet-jumalanpert' i baptizman pühäpert'. Islaman pen' mečet' om sätud i avaitud vspäi 2016, pämečet' om sauvomasLidnan islamanuskojiden kundan sait (mechet2209.ru). .

Lapsiden opendusen aluzkundad oma üks'toštkümne päivkodid, kuz' keskškolad (nomer 1, 3..7), specialine (korrekcine) škol nomer 2 aluzopendusenke, ližaopendusen keskuz lapsiden täht, čomamahtoiden škol, lapsiden da norišton sportškol. Professionaližen opendusen aluzkund om Suviural'skan energetine tehnikumSuviural'skan energetižen tehnikuman sait (yets.ru).  sen politehniženke alajagusenke, mugažo Čeläbinskan üläopendusen koumen aluzkundan filialad ratas lidnas.

 Galerei 

 Homaičendad 

 Irdkosketused 
 Lidnümbrikon oficialine sait (u-uralsk.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Čeläbinskan agjan lidnad
Kategorii:Čeläbinskan agjan lidnümbrikod